آمریکا-نین باش قرارگاه رئیسی ژنرال جوزف دانفورد تورکیه‌یه گلیر.
بونو تورکیه-نین ساوونما ناظیری فیکیری ایشیق ناتو ساوونما ناظیرلری توپلانتیسی اوچون گئتدیگی بلژیک-ین پایتاختی بروکسل-ده دئدی.
ناظیر دانفوردون بوگون آنکارادا باش قرارگاه رئیسی ژنرال خلوصی آکارلا کریتیک گؤروش کئچیرجگینی بیلدیردی.
گؤروشون اساس موضوع سونون سوریه مسئله‌سی اولاجاغینی وورغولایان ناظیر قئید ائتدی کی، تورکیه و آمریکا طرف‌لری‌نین حربی جهت‌دن رقه عملیاتی‌نین بیرلیکده حیاتا کئچیریب کئچیریلمه‌یه‌جگی نقطه‌سینده اؤنملی دیرلندیرمه‌لری اولا‌جاق.
تکنیکی فعالیت‌لردن سونرا قرار وئریله‌جگینی بیلدیرن فیکری ایشیق "امریکا ترور تشکیلاتی پ.کا.کا-نین سوریه ده کی داوامی اولان پ.ی.د/ی.پ.گ قارشی‌سینداکی اعتراضیمیزی دیرلن‌دیره‌جک. ترور تشکیلاتی پ.کا.کا ایله موباریزه موضوع سوندا داها چوخ دستک وئره‌جک"-دئیه وورغولادی.
الباب موضوعسونا دا توخونان میللی ساوونما ناظیری بیلدیردی کی، بون‌دان سونرا منبیچ و رقه اوستونلوک وئره جگیمیز ایکی مسئله‌دیر.
خاطیرلاداق کی، آمریکا مرکزی کشفیات ایداره‌سی‌نین صدری مایک پمپئو دا اؤلکه خاریجینه ایلک سفرینی کئچن هفته تورکیه‌یه رئاللاشدیرمیشدی. اونون سفری زامانی پ.ی.د/ی.پ.گ و فتح‌الله چی ترور تشکیلاتی (فتو) باشدا اولماقلا بیر چوخ اؤنملی مسئله موذاکیره ائدیلمیشدی.
